Obavijest o početku javnog uvida u Prijedlog Programa raspolaganja poljoprivrednim zemljištem u vlasništvu Republike Hrvatske za Općinu Punitovci

Temeljem članka 29. stavka 6. Zakona o poljoprivrednom zemljištu *(„Narodne novine“ broj 20/18.),* Općinska načelnica Općine Punitovci dana 22.05.2018. godine objavljuje

**OBAVIJEST**

**o početku javnog uvida u Prijedlog Programa raspolaganja poljoprivrednim zemljištem u vlasništvu Republike Hrvatske za Općinu Punitovci**

Općina Punitovci izlaže na Javni uvid Prijedlog Programa raspolaganja poljoprivrednim zemljištem u vlasništvu države na području Općine Punitovci.

Uvid u Prijedlog Programa raspolaganja, s popratnom dokumentacijom, može se od 22. svibnja do 05. lipnja 2018. godine izvršiti radnim danom od 9:00 do 13:00 sati u prostorijama Općine Punitovci, Stjepana Radića 58, Punitovci.

Zainteresirane osobe mogu dati prigovore na Prijedlog Programa najkasnije do isteka javnog uvida.

O svim prigovorima odlučivat će Općinsko vijeće Općine Punitovci u roku od 30 dana.

Prigovori na Prijedlog raspolaganja poljoprivrednim zemljištem u vlasništvu Republike Hrvatske na području Općine Punitovci moraju biti podneseni na priloženom obrascu, te se dostavljaju na adresu Općine Punitovci, Stjepana Radića 58, Punitovci zaključno sa 05. lipnja 2018. godine.

U srijedu, 30.svibnja 2018. godine, u 12:00 sati, izvršit će se javno izlaganje prijedloga Programa raspolaganja poljoprivrednim zemljištem u vlasništvu Republike Hrvatske na području općine Punitovci.

Javno izlaganje održat će se u vijećnici Općine Punitovci, Stjepana Radića 58, Punitovci.  
Pozivaju se svi građani, pravne i fizičke osobe, koji su zainteresirani uključiti se u javnu raspravu da se odazovu i aktivno sudjeluju u kreiranju Programa.

Nacrt Prijedloga Programa predstavlja radni materijal; pa je kao takav podložan ispravcima, izmjenama i dopunama; te se ne može smatrati konačnim, u cijelosti dovršenim prijedlogom

programa.

Općinska načelnica:

***Jasna Matković****; v.r.*